সোমবার ফরাক্কা বাঁধের ৫৫-নম্বর গেটের কাছে কর্তব্যরত জওয়ানদের নজর এড়িয়ে দুই বাংলাদেশি গোপনে বাঁধের ছবি তুলছিলেন বলে অভিযোগ। সে সময় কর্তব্যরত সিআইএসএফ জওয়ানদের সন্দেহ হওয়ায় দু’জনকে কন্ট্রোল রুমে নিয়ে যাওয়া হয়। সিআইএসএফ-এর উচ্চতর আধিকারিক দুই ধৃত বাংলাদেশিকে জিজ্ঞাসাবাদ করলে কথায় একাধিক অসঙ্গতি মেলে বলে জানা যায়। ধৃতদের কাছ থেকে উদ্ধার হয়েছে মোবাইল ফোন ও পাসপোর্ট। মোবাইলের তথ্য ঘেঁটে দেখা যায় সেখানে রাজ্যে দক্ষিণ ও উত্তরবঙ্গের রেলরুটের একাধিক ভিডিও রয়েছে। 
জানা গিয়েছে, ধৃত দুই বাংলাদেশির নাম মহম্মদ জিয়াউর রহমান ও আব্দুর রজ্জাক। এরা বাংলাদেশের নবাবগঞ্জের বাসিন্দা। কী উদ্দেশে ধৃতরা রেলরুটের ভিডিও তুলেছে, তা নিয়ে তারা কোনও সদুত্তর দিতে পারেনি। পরে ধৃত দুই বাংলাদেশিকে ফরাক্কা থানার পুলিশের হাতে তুলে দেওয়া হয়। কোনও হামলা বা নাশকতা চালানোর জন্যই এই ছবিগুলো তোলা হয়েছিল কি না, তা খতিয়ে দেখা হচ্ছে।
দেখুন ভিডিও...